Bil-maqlub ta' Dr. Gonzi li ma staħax iżid il-paga tiegħu u tal-Ministri b'500 ewro fil-ġimgħa, il-Kap tal-PL, Dr. Joseph Muscat mhux talli qal li l-MPs mhux se jiżdiedu fil-paga, iżda se jitħallsu ta' kull seduta li jattendu. Din hi s-serjeta' u l-kontabilita' li l-MPs jagħmlu xogħolhom sew u mhux jagħmlu bħal xi wħud li jitħallsu għalxejn u qatt ma jirfsu l-għatba tal-Parlament. L-aħbar li kull politiku li jkun ġie mixli b'korruzzjoni jkun jista' jiġi pproċċessat anke jekk ikun ilu snin turi s-serjeta' kbira li Dr. Muscat qed jieħu l-imġieba tal-politiċi fil-parlament. Dawn l-aħħar ħames snin rajna diversi ministri Nazzjonalisti jagħmlu li jridu u qisu ma jista' għalihom ħadd. Nies bħal Austin Gatt u Manuel Delia għadhom sal-lum ma spejgawx għalfejn ir-riforma ta' l-Arriva marret daqshekk zmerċ u jekk xi ħadd bħal Delia jitla' fil-parlament, il-poplu jkun jista' jitlob sodisfazzjoni tat-taħwid li ħawwad dan l-individwu minfuħ u nkompetenti. Tajjeb li kieku din tiġi estiza għall-kapijiet t'awtoritajiet li għaffġu kemm felħu f'postijiet bħall-MFSA, it-Transport Malta, il-MEPA, l-MRA u l-Awtorita' tal-Kommunikazzjoni. Dawn li l-maġġoranza tagħhom minflok ma jipproteġu ċ-ċittadin spiċċaw jipproteġu l-BOV, lil Zaren Vassallo jew lill-Melita plc. Kulħadd għandu jkun kontabbli t'għemilu u d-deċizjonijiet li jieħu, l-aktar jekk dawn id-deċizjonijiet ikunu għamlu l-ħsara. Il-PN qatt ma ried idaħħal din il-kontabbilita' u għalhekk ma riedx jilleġizla l- Whistleblower's Act . Il-Ministri tiegħu rabbew wiċċ ħmieġ wara dawn is-snin kollu jgħaffġu u ma riedu bl-ebda mod jagħtu xi għodda demokratika liċ-ċittadin biex dan isir jaf kif jintefqu u jiġu maniġġjati flusu minn politiċi li suppost li jaħdmu għall-ġid tiegħu. Ara l-PL ma jiddejjaqx idaħħal liġijiet bħal dawn li joffru protezzjoni u serħan ir-ras liċ-ċittadin u jitolbu li l-politiċi jkunu kontabbli t'għemilhom. Il-PN wera kemm ma jemminx fil-kontabilita' meta għamel li seta' biex tgħaddix vot ta' sfiduċja kontra Carmelo Mifsud Bonniċi minkejja l-fatt li ħalla l-qrati u l-ħabs f'qagħda tal-biki b'irġejjen u r-rejiet imexxu d-droga u jagħmlu li jridu f'post suppost mgħasses u sikur. U xi ngħidu fuq Austin Gatt u t-tgħaffiġ, waħda wara l-oħra li baqgħu jipproteġu n-Nazzjonalisti. Il-liġijiet li jrid idaħħal Gvern Laburista ġdid huma liġijiet li jizguraw li l-ebda politiku ta' kull naħa ma jaħseb li hu 'l fuq mill-liġi u jista' jagħmel li jrid.
Transparenza u Efficjenza fil-Parlament